Il-Membru Parlamentari Ewropew Miriam Dalli qalet li l-Unjoni Ewropea għadha ‘l bogħod ħafna milli jkollha sistema ġusta fejn l-Istati Membri jieħdu r-responsabilità b’mod ekwu fil-qasam tal-immigrazzjoni rregolari. Fi stqarrija Dalli sostniet li hemm bżonn li l-Kummissjoni tassigura li jkollha pjan fejn ikun hemm solidarjetà bil-fatti għax qalet li din hija kwistjoni Ewropea u mhux ta’ ftit pajjiżi. Miriam Dalli tkellmet dwar dan meta ltaqgħet mal-Kummissarju Ewropew għall-Intern Cecilia Malmstrom li indirizzat ukoll il-kumitat tal-Parlament Ewropew dwar il-libertajiet Ċivili, il-ġustizzja u l-Inter Hija qalet li fadal aktar x’jsir fil-qasam tal-Immigrazzjoni rregolari u rreferiet ukoll għal proposta Frontex Plus . Dalli enfasizzat li huwa meħtieġ li l-mod kif se taħdem Frontex Plus ikun iċċarat. “Hemm bżonn li mill-bidunett ikun magħruf kif se taħdem eżatt din l-inizjattiva, x’inhi ż-żona li se tkopri u jekk se tkun limitata aktar minn Mare Nostrum, allura b’liema mod se tkun limitata.” Dalli qalet li s’issa għadu mhux ċar kif l-operazzjoni Frontex Plus se taħdem u din l-inċertezza qed toħloq bosta mistoqsijiet.